
	ACTA 


	Expedient núm.: 
	Òrgan col·legiat: 

	JGL/2022/48 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	28 de novembre de 2022 

	Durada 
	des de les 19.00 fins a les 21.15 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2022/47 de la Junta de Govern Local de la sessió duta a terme el dia 21 de novembre de 2022, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


AFERS SOCIALS
	Expedient 2264/2022. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2019/00058;
A proposta del regidor delegat d’Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció de vint-i-quatre euros (24,00 €), a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 2269/2022. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2012/00019;
A proposta del regidor delegat d’Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció de setze euros (16,00 €), a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


AIGÜES
	Expedient 1988/2022. Llicència d'alta subministrament aigua potable – ctra. de Manresa

	Favorable
	Tipus de votació: unanimitat

	Vista la sol·licitud de llicència d'alta en el subministrament d'aigua potable d'ús domèstic a un immoble situat a la carretera de Manresa, per tal de poder iniciar treballs de neteja i manteniment;
Atès que aquest immoble, per a ús domèstic, disposa d’un comptador d’aigua comunitari per a tot l’edifici, que comptabilitza el consum d’aigua de la totalitat dels pisos que hi ha, de manera que atorgar llicència d’aigua per a ús domèstic a l’adreça en qüestió és donar accés a l’aigua de tots els habitatges i locals, la qual cosa genera un rebut que inclou els consums mínims d’aigua de 25 pisos i les corresponents taxes d’escombraries, d’acord amb el que indica la disposició addicional primera del Reglament del Servei municipal d’abastament d’aigua (publicat al BOP de Lleida núm. 4 del dia 8 de gener de 2014);
Atès que X, amb NIF núm. B67268433, té concedida una llicència d'obres per instal·lar un ascensor i construir una rampa per a la millora de l’accessibilitat de l’edifici de la Manresa, 16, (ref. cadastral76044602CG75770S0002GE) (llicència núm. Mn2022/265);
Atès que de les sol·licituds presentades se’n desprèn que la finalitat del consum de l’aigua sol·licitada no serà per a ús domèstic sinó per executar obres;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
Primer. Concedir llicència d’aigua per executar obres a l’immoble situat a la carretera de Manresa que ho ha sol·licitat.
Segon. Recordar al sol·licitant la regulació que tenen els comptadors comunitaris i que es recull a la disposició addicional primera del Reglament del servei municipal d’abastament d’aigua (publicat al BOP de Lleida núm. 4 del dia 8 de gener de 2014) i que tot seguit es transcriu:
"Disposicions addicionals
Primera. El tractament que es donarà als comptadors anomenats comptadors generals i que comptabilitzen el consum d’aigua de diferents usuaris serà el següent:
1. S’entendrà per consum individual el que marqui el comptador general dividit pel nombre d’immobles independents que comptabilitzin el consum per mitjà del comptador general i que estiguin connectats a la xarxa general de l’aigua.
Es lliuraran rebuts d’aigua individuals per a cadascun dels immobles que es comptabilitzi el consum amb comptador general, rebuts que es lliuraran a nom dels propietaris o dels arrendataris.
2. Per aquells edificis que disposin de comptadors generals i que tinguin constituïda comunitat de propietaris o que tot l’edifici sigui propietat d’una mateixa persona es podrà lliurar un únic rebut per a tot l’edifici a nom de la comunitat de propietaris o a nom del propietari. En aquest cas s’entendrà per consum el que marqui el comptador general.
3. Si l’Ajuntament de Solsona té dificultats per cobrar el consum d’aigua d’algun dels arrendataris o propietaris, podrà utilitzar tots els mitjans que estiguin al seu abast per impedir el subministrament d’aigua a l’abonat que no liquida els rebuts.
4. Si tot això estipulat per aquests comptadors generals que donen consum d’aigua a diferents usuaris presenta problemes a l’Ajuntament de Solsona, o als arrendataris o als propietaris de l’edifici, aquest Ajuntament podrà exigir als propietaris i/o arrendataris l’arranjament de les instal·lacions de manera que es pugui col·locar un comptador individual per a cadascun dels immobles individuals que estan entroncats a la xarxa municipal d’abastament d’aigua."
Tercer. Recomanar a la propietat que cada habitatge de la carrereta de Manresa, 16, disposi del seu propi comptador, per tal que es pugui eliminar el comptador comunitari i deixar d’aplicar la disposició addicional primera del Reglament del servei municipal d’abastament d’aigua.


	Expedient 2247/2022. Revisió facturació aigua 4t trimestre de 2022 – pl. Sant Joan

	Favorable
	Tipus de votació: unanimitat

	Vista la sol·licitud de revisió de la facturació d’aigua d’un habitatge situat a la plaça de Sant Joan, corresponent al 4t trimestre de 2022, ja que té un consum molt elevat a causa d’una fuita d’aigua;
Vist que la fuita s’ha produït per un fet fortuït no atribuïble a la negligència de l’usuari d’aquest servei;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que es tindrà en consideració la fuita d’aigua en el moment de fer la factura del trimestre esmentat.


	Expedient 2265/2022. Canvi de nom facturació subministrament aigua 

	Favorable
	Tipus de votació: unanimitat

	Vista la sol·licitud que exposa que el mes d’octubre de 2021 es va fer un canvi de nom, a favor seu, d’una pòlissa que correspon a l’immoble anomenat X i que en realitat el canvi de nom s’havia de fer de X i demana que:
· es corregeixi i s’assigni l’adreça correcta per al cobrament de les taxes de subministrament d’aigua i recollida d’escombraries,
· se li retornin els imports de les factures pagades corresponents a la Cabana de Cor de Roure;
Vist que el sol·licitant està empadronat a X;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Corregir el canvi de nom efectuat quedant titular de la facturació del subministrament d’aigua i de la recollida d’escombraries, corresponent a X
2. Retornar al sol·licitant els imports facturats per un import de 60,32 €.


	Expedient 2094/2022. Exempció pagament taxa canvi de nom titular del servei de l’aigua – c/ de Joan Miró

	Desfavorable
	Tipus de votació: unanimitat

	Vista la sol·licitud d’exempció del pagament de la taxa pel canvi de nom del titular del servei de l’aigua d’un immoble situat al carrer de Joan Miró (número de contracte 60.284) que actualment figura a nom de X, i es vol canviar a nom del sol·licitant per poder accedir a l’ampliació de trams del cànon de l’aigua;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que no és pertinent l’exempció del pagament de la taxa esmentada.


	Expedient 2276/2022. Queixa – aigua no potable per al consum humà

	Desfavorable
	Tipus de votació: unanimitat

	Vista la queixa d’una veïna que exposa que a la matinada del dia 25 de novembre de 2022 es va adonar que sortia l'aigua tèrbola de l'aixeta i demana l'abonament de l'import del menjar que estava cuinant ja que l'aigua que va utilitzar no era potable per al consum humà;
Atès que l'Ajuntament té documentació que acredita que en tot moment l'aigua de Solsona és i ha estat potable;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que si el menjar estava en mal estat no és per l'aigua d'ús domèstic que li ha subministrat l'Ajuntament i, per aquest motiu, no es pot atendre la seva sol·licitud.


CONTRACTACIÓ
	Expedient 1823/2022. Contracte menor d'obra – treballs per a l'automatització de comportes del canal de Foix, per regular el cabal de sosteniment del riu Cardener al seu pas pel Molí de Foix

	Favorable
	Tipus de votació: unanimitat

	El 22 de novembre de 2022, la regidora delegada d'Obres, Urbanisme i Serveis municipals, Rosó Barrera Call, emet informe justificatiu de la necessitat de contractar l'obra pels treballs per l'automatització de comportes del canal de Foix, per regular el cabal de sosteniment del ¡riu Cardener al seu pas pel Molí de Foix.
L’Ajuntament de Solsona disposa d’un aprofitament d’aigües superficials on, per mitjà d’un salt d’aigua, realitza la generació d’electricitat. Per dur-ho a terme cal poder accionar les comportes que regulen el pas de l’aigua pel canal de Foix i pel riu Cardener en funció del cabal de manteniment fixat en cada moment pel Pla de gestió del districte de conca fluvial de Catalunya. Per l'exposat, l'Ajuntament creu convenient realitzar l’obra de reparació i automatització de dues comportes del canal d’entrada, l’accionament hidràulic manual, l’obra de reparació d'1 comporta del costat del salt, l’accionament hidràulic manual i la reparació d'1 comporta de buidat del canal; per tant, la contractació es considera convenient per l'interès públic que representa.
L'Ajuntament no disposa de mitjans personals i materials propis per a poder-ho executar directament, per tant es justifica la seva necessitat i idoneïtat.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és 45246000-3. Treballs de regulació i control del cabal fluvial.
El pressupost d'aquesta obra és inferior a 40.000,00 € (sense IVA), i la durada prevista per a efectuar-lo és inferior a un any, sense pròrroga, el que suposa que el procediment adequat per a la seva tramitació serà el contracte menor.
L'Ajuntament ha sol·licitat tres pressupostos a tres empreses amb capacitat d'obrar i habilitat professional per a la seva realització. Les empreses que han presentat pressupost en temps i forma són: Cecomse, SL i Indesol del Solsonès, SL.
El 28 de novembre de 2022, l'enginyer de l'Ajuntament ha informat que la millor oferta econòmica és la presentada per Indesol del Solsonès, SL, que és compromet a executar el contracte per 39.984,36 €, més IVA.
El present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
Examinada la documentació que l'acompanya, vist l'informe de secretaria i intervenció, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de Contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, per unanimitat dels assistents, acorda:
Primer. Adjudicar el contracte menor per a l'obra "Treballs per a l'automatització de comportes del canal de Foix, per regular el cabal de sosteniment del Riu Cardener al seu pas pel Moli de Foix", a Indesol del Solsonès, SL, amb CIF núm. B25499930, per 39.984,36 € (sense IVA) i 7.335,30 € (21% d'IVA), el que fa un total de 48.381,08 € (IVA inclòs).
Segon. Autoritzar i disposar la despesa amb càrrec a l'aplicació pressupostària 1610.63900 amb càrrec a l'exercici 2022.
Tercer. Designar com a responsable de l’execució l'enginyer de l'Ajuntament.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari i als licitadors que han presentat pressupost.


	Expedient 2266/2022. Contracte menor de subministrament – substitució de 18 jocs d'enllumenat de la il·luminació convencional de promoció del comerç per il·luminació d'alta eficiència energètica

	Favorable
	Tipus de votació: unanimitat

	El 24 de novembre de 2022, la regidora delegada d'Obres, Urbanisme i Serveis municipals, Rosó Barrera Call, emet informe justificatiu de la necessitat de contractar el subministrament "Substitució de 18 jocs d'enllumenat de la il·luminació convencional de promoció del comerç per il·luminació d'alta eficiència energètica".
Aquest subministrament està subvencionat per la línia d’ajudes pel suport de mercats, zones urbanes comercials, comerç no sedentari i canals curts de comercialització en el marc del Pla de Recuperació, Transformació i Resiliència (NextGeneration EU), i dins del projecte global “Impuls al pla de millora del comerç i del mercat no sedentari a Solsona".
Per Junta de Govern Local de 7 de novembre de 2022, s'adjudica el contracte menor de subministrament per la substitució d'una part de la il·luminació convencional de promoció del comerç, per a una il·luminació d'alta eficiència energètica, a Lluís Sabata SL, amb CIF núm. B25320375, per un import de 3.616,75 € (sense IVA), 759,52 € (21% d'IVA), el que fa un import total de 4.376,27 € (IVA inclòs).
En l'esmentada contractació es van adquirir 23 jocs d'enllumenat PRILUX, però una vegada instal·lades, s'ha vist la necessitat d'ampliar la compra de 18 jocs més, per reforçar els comerços, ja que amb els adquirits anteriorment no quedava coberta tota la infraestructura d'il·luminació existent.
Es creu convenient que l'ampliació d'aquest enllumenat de led d'alta eficiència es contracti també amb l'empresa Lluís Sabata SL; d'aquesta manera, es mantindrà la coherència estètica i funcional del subministrament.
Amb tot, la suma dels dos contractes menors, no supera els 15.000,00 € (IVA a part) que permet l'article 118 de la Llei 9/2017, de 8 de novembre, de contractes del sector públic.
Amb aquesta contractació es substituiran les llums convencionals de vapor de sodi per llum led d'alta eficiència, que permetrà una millor il·luminació dels carrers i places comercials, reducció de consum i estalvi energètic i econòmic. Per tant, la contractació es considera convenient per l'interès públic que representa.
L'Ajuntament no disposa de mitjans personals i materials propis per a poder-ho executar directament, per tant es justifica la seva necessitat i idoneïtat.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és 34928500-3 (equip d'enllumenat de carrers).
El pressupost d'aquest subministrament és inferior a 15.000,00 € (sense IVA), i la durada prevista per a efectuar-lo és inferior a un any, sense pròrroga, el que suposa que el procediment adequat per a la seva tramitació serà el contracte menor.
Lluís Sabata SL, presenta pressupost núm. 1720, de 24 de novembre de 2022, per l'import de 3.424,91 € (IVA inclòs).
El present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
L’article 25.2.b) de la Llei 7/1985, de 2 d’abril, reguladora de les bases de règim local, estableix que és una competència pròpia dels municipis: “b) Medi ambient urbà: en particular, parcs i jardins públics, gestió dels residus sòlids urbans i protecció contra la contaminació acústica, lumínica i atmosfèrica en les zones urbanes."
Examinada la documentació que l'acompanya, vist l'informe de Secretaria i Intervenció, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, per unanimitat dels assistents, acorda:
Primer. Adjudicar el contracte menor de subministrament per la "Substitució de 18 jocs d'enllumenat de la il·luminació convencional de promoció del comerç per il·luminació d'alta eficiència energètica", a Lluís Sabata SL, amb CIF núm. B25320375, per un import de 2.830,50 € (sense IVA) i 594,41 € (21% d'IVA), el que fa un import total de 3.424,91 € (IVA inclòs).
Segon. Autoritzar i disposar la despesa amb càrrec a l'aplicació pressupostària 4300.62900 de l'exercici 2022.
Tercer. Designar com a responsable de l’execució el tècnic de serveis de l'àrea de Serveis Tècnics Municipals de l'Ajuntament.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari.


	Expedient 1953/2022. Contracte obert simplificat d’obra – Instal·lació fotovoltaica per autoconsum i autoconsum compartit a la sala polivalent

	Favorable
	Tipus de votació: unanimitat

	Per acord de Junta de Govern Local de 24 d'octubre de 2022, s'acorda aprovar l'expedient de contractació per l’obra “Instal·lació fotovoltaica per autoconsum i autoconsum compartit a la sala polivalent”, per procediment obert simplificat amb diversos criteris d'adjudicació automàtics, per un pressupost base de licitació de 199.944,04 € (IVA inclòs).
El 25 d'octubre de 2022, es publica l’anunci de licitació al perfil del contractant, i durant el termini de presentació de les ofertes es presenten en temps i forma les empreses licitadores següents: Eiffage Energia, Electricitat Boquet, SL, Mantenimiento y Operación Infraestructuras, SL, Electrica Pinto, SL, Instal.lacions Industrials Agec, SL, Auxiliar de Servicios y Asistencia, SLU i Innover Instal·lacions de Nuevas Energias, SLU.
El 16 de novembre de 2022 es constitueix la mesa de contractació per a l'obertura i valoració automàtica dels criteris d'adjudicació que contenen els sobres digitals "únic".
Les ofertes econòmiques que presenten les empreses licitadores són les següents:
· Eiffage Energia: 187.559,71 € (IVA inclòs)
· Electricitat Boquet, SL: 186,721,67 € (IVA inclòs)
· Mantenimiento y Operación de Infraestructuras, SL: 182.509,45 € (IVA inclòs)
· Elèctrica Pintó, SL: 195.865,28 € (IVA inclòs)
· Instal.lacions Industrials Agec, SL: 189.974,20 € (IVA inclòs)
· Auxiliar de Servicios y Asistencia, SLU: 199.809,88 € (IVA inclòs)
· Innover Instal.laciones de Nuevas Energias, SLU: 186.340 € (IVA inclòs).
D'acord amb els criteris d'adjudicació que consten a la clàusula 11a del Plec de clàusules administratives particulars, l'empresa licitadora que ha obtingut la major puntuació és Mantenimiento y Operación de Infraestructuras, SL, amb 120 punts.
La mesa de contractació requereix a l'empresa esmentada, perquè en el termini de 7 dies hàbils, a comptar de l'enviament de la comunicació, presenti la garantia definitiva, així com que aporti el compromís a què es refereix l'article 75.2 i la documentació justificativa que disposa efectivament dels mitjans que s'hagi compromès a dedicar o adscriure a l'execució del contracte de conformitat amb l'article 76.2.
El 28 de novembre de 2022, Mantenimiento y Operación de Infraestructuras, SL, presenta tota la documentació requerida.
Examinada la documentació que l'acompanya i de conformitat amb allò que s'ha fixat en la disposició addicional segona de la Llei 9/2017 de 8 de novembre, de contractes, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
A proposta de la regidora delegada d'Obres, Urbanisme i Serveis,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
Primer. Acceptar la proposta de la mesa de contractació de 16 de novembre de 2022 per a l’adjudicació del contracte d'obres per procediment obert simplificat: “Instal·lació fotovoltaica per autoconsum i autoconsum compartit a la Sala Polivalent", a Mantenimiento y Operación de Infraestructuras, SL.
Segon. Adjudicar el contracte d'obres “Instal·lació fotovoltaica per autoconsum i autoconsum compartit a la sala polivalent", a l’empresa licitadora Mantenimiento y Operación de Infraestructuras, SL, amb CIF núm. B62400262, d’acord amb les condicions que es detallen en el Plec de clàusules administratives particulars i de prescripcions tècniques; i amb les que figuren en la seva oferta i que són les següents:
· Pressupost d'adjudicació: 150.834,26 €, més 31.675,19 € (21% d'IVA), el que fa un total de 182.509,45 € (IVA inclòs).
· Ampliació del període de garantia en 3 anys addicionals (total de 4 anys de garantia).
· Realització de 8 revisions semestrals de la instal·lació.
· Compromís per a la realització de fins a 7 hores de formació del personal de manteniment i funcionament de la instal·lació.
· Instal·lació d'una línia de vida permanent en coberta inclinada i una segona línia de vida en coberta plana.
Tercer. Disposar la despesa corresponent d'acord amb l'informe de fiscalització emès per la intervenció.
Quart. Donar compte d'aquest acord a Intervenció i Tresoreria a l'efecte de practicar les anotacions comptables que procedeixin.
Cinquè. Publicar l'adjudicació en el perfil del contractant en el termini de 15 dies hàbils.
Sisè. Notificar la resolució als licitadors i a l’adjudicatari i citar-lo per a la signatura del corresponent contracte.
Setè. Publicar la formalització del contracte en el Perfil de contractant en termini no superior a 15 dies després de la perfecció del contracte i amb el contingut contemplat en l'annex III de la Llei 9/2017 de 8 de novembre, de contractes del sector públic.


CULTURA
	Expedient 2275/2022. Assemblea Nacional Catalana – autorització per penjar una pancarta

	Favorable
	Tipus de votació: unanimitat

	Vista la sol·licitud presentada i subscrita per M. Pilar Ballabriga i Cases, amb DNI núm. ***4771**, representant de l’Assemblea Nacional Catalana, en què sol·licita autorització per penjar una pancarta al passeig de Sant Antoni M. Claret per instar la ciutadania a anar a la manifestació convocada a Barcelona el dia 6 de desembre, en contra de l’aprovació del delicte de sedició;
A proposta de l’alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita i comunicar a la sol·licitant que, una vegada s'hagi celebrat la manifestació, s'haurà de retirar la pancarta.


	Expedient 2298/2022. utilització sala polivalent

	Favorable
	Tipus de votació: unanimitat

	Vista la sol·licitud d’una empresa que demana poder llogar la sala polivalent el dia 16 de desembre de 2022 per organitzar un acte amb motiu de la festa "Sopar d’empreses" i que, en cas de poder realitzar aquest acte, un percentatge de les entrades es destinaria a entitats com el Club Futbol Solsona, Amisol o La Marató de TV3;
A proposta de l’alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita amb els condicionants següents:
· pagament de la taxa prevista a l’ordenança fiscal núm. 28 per a l’ús de la sala polivalent, de 824,00 €
· el sol·licitant haurà de dipositar una fiança de 743,00 €, que es retornarà una vegada s’hagi comprovat que no hi hagi cap desperfecte per l’ús
· el sol·licitant haurà de fer-se càrrec de la neteja de l’entorn immediat de la sala polivalent
· el sol·licitant haurà de complir amb tot el que preveu el Decret 30/2015, de 3 de març, pel qual s'aprova el catàleg d'activitats i centres obligats a adoptar mesures d'autoprotecció i es fixa el contingut d'aquestes mesures. En el cas que es prevegi un aforament superior a les 1.000 persones haurà de redactar i tramitar el corresponent Pla d’Autoprotecció
· el sol·licitant haurà de contractar els serveis preventius i de seguretat necessaris
· el sol·licitant haurà d’habilitar un punt lila a l’interior de la sala polivalent que estigui operatiu mentre hi hagi activitat a la mateixa
· a les 05.00 hores del dia 17 de desembre la sala polivalent haurà d’estar a disposició de l’Ajuntament.


DESENVOLUPAMENT LOCAL
	Expedient 2285/2022. Fira del Tió 2022 – instal·lació xurreria

	Favorable
	Tipus de votació: unanimitat

	Vista la sol·licitud de permís per instal·lar una xurreria el dia 3 de desembre, durant la 8a edició de la Fira del Tió;
A proposta dels regidors delegats de Desenvolupament Local i de Governació,
La Junta de Govern Local, en virtut de les facultats que té delegades per decret d’Alcaldia 339/2022, de 4 d'octubre, i per unanimitat dels assistents, acorda concedir el permís sol·licitat, un cop pagats els drets corresponents, aportat l'impost sobre activitats econòmiques, l'assegurança de responsabilitat civil, l’alta a la Seguretat Social, el carnet de manipulador d'aliments i després d'haver efectuat el pagament del preu públic per parades, barraques, casetes de venda... situades en terrenys d’ús públic. S’ha de tenir en compte que la xurreria s’ha d’instal·lar a l'aparcament del passeig de les Moreres, seguint les indicacions de la Policia Local i que la zona ha de quedar sempre neta pel responsable de l’activitat. El preu públic per casetes de venda ambulant, per fires i festes, situades en terrenys d'ús públic ascendeix a 3,00 €/ml/dia, per tant, l'import a abonar és de 15,00 €.


	Expedient 2123/2022. Horari il·luminació de Nadal

	Favorable
	Tipus de votació: unanimitat

	A proposta del regidor delegat de Desenvolupament Local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda informar dels horaris aprovats d'obertura i tancament dels ornaments lluminosos situats als carrers de Solsona durant les festes de Nadal. Els llums s'encendran el dia 3 de desembre de 2022 i fins al dia 6 de gener de 2023, amb l'horari següent:
- laborable de 18.00 a 22.00 hores
- dissabtes i festius de 18.00 a 24.00 hores
- vigília de Nadal, Cap d'Any i Reis de 18.00 a 02.00 hores.


ESPORTS
	Expedient 2026/2022. Subvencions entitats esportives 2022 – activitats esportives

	Favorable
	Tipus de votació: unanimitat

	Vista la documentació que han presentat les entitats esportives amb seu a Solsona per dur a terme diferents activitats esportives a la ciutat durant l’any 2022;
A proposta del regidor delegat d'Esports,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Atorgar a cadascuna de les entitats esportives de Solsona les subvencions de l’exercici 2022 que tot seguit es detallen per haver contribuït a la promoció de les activitats esportives a Solsona:
· Consell Esportiu del Solsonès (campanya d’esquí 2022)
1.800,00 €
· Club Tir Solsonès (temporada 2021/22)

   350,00 €
· Club Futbol Solsona (temporada 2021/22)

1.200,00 €
· Societat Ocellaire El Passarell (temporada 2021/22)
   750,00 €
· Associació de Circ de Solsona (temporada 2021/22)
   900,00 €
2. Notificar aquest acord a cadascuna de les entitats.


	Expedient 2026/2022. Subvencions entitats esportives 2022 – esport de base federat

	Favorable
	Tipus de votació: unanimitat

	Vista la documentació que han presentat les entitats esportives amb seu a Solsona i que promouen l'esport de base federat en alguna de les federacions catalanes dels diferents esports;
A proposta del regidor delegat d'Esports,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Atorgar a cadascuna de les entitats esportives de Solsona les subvencions de l’exercici 2022 que tot seguit es detallen per haver contribuït a la promoció de l’esport de base federat:
· Club d’Esquí Solsona


1.678,15 €
· Futbol Base Solsona Arrels


5.436,81 €
· Solsona Patí Club


1.407,80 €
· Club Bàsquet Solsona


2.968,54 €
· Club Patinatge Solsonès


1.138,53 €
· Futbol Sala Solsona


2.370,17 €.
2. Notificar aquest acord a cadascuna de les entitats.


GOVERNACIÓ
	Expedient 2290/2022. Actuació musical en directe, 3 de desembre de 2022

	Favorable
	Tipus de votació: unanimitat

	Vista la sol·licitud d’autorització per oferir un concert a la terrassa del bar situat a la plaça de Sant Roc el dia 3 de desembre, de les 19.00 a les 22.00 hores; també demana poder tallar el trànsit de vehicles, per davant de la terrassa, mentre duri el concert, i disposar d’un escenari;
Vist que la Junta de Govern Local del dia 26 de setembre de 2022 acordà no autoritzar la realització de concerts a la terrassa d’aquest establiment de la plaça de Sant Roc durant els mesos d’octubre, novembre i desembre de 2022;
Atès però, que el dia 3 de desembre s’escau amb la 8a edició de la Fira del Tió, en què hi ha programades altres activitats;
A proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda comunicar al sol·licitant que, de manera excepcional, s’autoritza el concert del dia 3 de desembre, de les 19.00 a les 21.00 hores, i que l’autorització de l'actuació musical queda condicionada al fet que el soroll que pugui ocasionar no superi els 70 decibels i a la situació sanitària del moment i a la normativa que hi pugui haver vigent aquest dia, i del compliment estricte dels horaris fixats i de les possibles incidències que es puguin produir. S'adverteix al sol·licitant que no pot tallar ni obstaculitzar el trànsit de vehicles de la plaça. Pel que fa a la utilització d'un escenari, es comunica al sol·licitant que no es pot atendre la seva petició.


	Expedient 2280/2022. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot, per un vehicle;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica a la sol·licitant que s'ha de passar a recollir la tarja per l’Oficina d’Atenció Ciutadana.


	Expedient 2279/2022. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic, per a un vehicle;
Atès que compleix amb els criteris previstos al punt 11 de l’article 43.2 de l’Ordenança general de circulació de Solsona;
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica a la sol·licitant que s'ha de passar a recollir la tarja per l’Oficina d'Atenció Ciutadana.


HABITATGE
	Expedient 2227/2022. Subvenció – obres de reforma i/o millora d'un habitatge desocupat per a destinar-lo a lloguer social, av. dels Trabucaires

	Favorable
	Tipus de votació: unanimitat

	El Ple de l’Ajuntament de Solsona, en la sessió duta a terme el dia 27 de gener de 2022, acordà obrir la convocatòria, a partir del dia 1 de febrer de 2022 i fins el dia 31 d’octubre de 2022, per a l’atorgament de subvencions per a propietaris d’habitatges desocupats que fessin obres de reforma i/o millora per a destinar-los a lloguer social.
Les bases reguladores d’aquests ajuts es van aprovar inicialment en la sessió plenària del dia 30 de setembre de 2021 i han estat exposades al públic, pel termini de 20 dies hàbils, mitjançant anunci publicat al Butlletí Oficial de la Província de Lleida núm. 209 del dia 28 d’octubre de 2021 i al tauler d’anuncis de la corporació, sense que s’hagi presentat cap reclamació, quedant aprovades definitivament.
Vist que s'ha tancat l’expedient presentat per la Fundació Privada Hospital Pere Màrtir Colomés, amb NIF núm. G25023813, per l’habitatge situat a l’avinguda dels Trabucaires 1, entresòl 2a, que, un cop revisat, compleix els requisits de la convocatòria i s’acrediten obres de millora per import de 12.353,15 €.
A proposta del regidor delegat d'Habitatge,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, acorda atorgar a la Fundació Privada Hospital Pere Màrtir Colomés una subvenció de 6.000,00 €, corresponent al 50% de l’import de les factures, amb un topall de 6.000,00 €, per les obres de millora realitzades a l’habitatge de l'avinguda dels Trabucaires, 1, entresòl 2a.


	Expedient 2244/2022. Subvenció – obres de reforma i/o millora d'un habitatge desocupat per a destinar-lo a lloguer social, c/ de Joan Miró

	Favorable
	Tipus de votació: unanimitat

	El Ple de l’Ajuntament de Solsona, en la sessió duta a terme el dia 27 de gener de 2022, acordà obrir la convocatòria, a partir del dia 1 de febrer de 2022 i fins el dia 31 d’octubre de 2022, per a l’atorgament de subvencions per a propietaris d’habitatges desocupats que fessin obres de reforma i/o millora per a destinar-los a lloguer social.
Les bases reguladores d’aquests ajuts es van aprovar inicialment en la sessió plenària del dia 30 de setembre de 2021 i han estat exposades al públic, pel termini de 20 dies hàbils, mitjançant anunci publicat al Butlletí Oficial de la Província de Lleida núm. 209 del dia 28 d’octubre de 2021 i al tauler d’anuncis de la corporació, sense que s’hagi presentat cap reclamació, quedant aprovades definitivament.
Vist que s'ha tancat l’expedient presentat per X, amb DNI núm. ***5078**, per un habitatge situat al carrer de Joan Miró, que, un cop revisat, compleix els requisits de la convocatòria i s’acrediten obres de millora per import de 4.560,61 €.
A proposta del regidor delegat d'Habitatge,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, acorda atorgar a X una subvenció de 2.280,30 €, corresponent al 50% de l’import de les factures, per les obres de millora realitzades a l’habitatge del carrer de Joan Miró.


HISENDA
	Expedient 552/2022. Bonificació 50% IBI – instal·lació d'un sistema de captació d'energia solar fotovoltaica d’autoconsum en una instal·lació residencial, c/ de la Palla

	Favorable
	Tipus de votació: unanimitat

	Vista la sol·licitud de bonificació corresponent de l'impost sobre béns immobles (IBI), per a l'obra d'instal·lació d'un sistema de captació d'energia solar fotovoltaica d'autoconsum en una instal·lació residencial situada al carrer de la Palla (llicència núm. Mn2022/98), llicència concedida per acord de la Junta de Govern Local el dia 16 de maig de 2022;
Vist que s'ha aportat la documentació justificativa de final d'obra (registre d'entrada 2022-E-RC-3039, de 25 de novembre);
Vist l'informe emès pels Serveis Tècnics Municipals i a proposta de l’alcaldessa i dels regidors delegats d’Urbanisme i d'Hisenda,
La Junta de Govern Local, en virtut de les facultats que té delegades per decret d’Alcaldia 339/2019, de 4 d'octubre, i per unanimitat dels assistents, acorda:
1. Informar favorablement la bonificació del 50% de l’IBI, fins a un import màxim de cinc-cents euros (500,00€) per any, fins un màxim de 3 anys, a la instal·lació residencial situada al carrer de la Palla (ref. cadastral 6390105CG7469S0002YO).
2. Donar trasllat d’aquest acord a la part interessada i a l’Organisme Autònom de Gestió i Recaptació de Tributs Locals de la Diputació de Lleida.


	Expedient 555/2022. Bonificació 50% IBI – instal·lació d'un sistema de captació d'energia solar fotovoltaica d’autoconsum en una instal·lació residencial, c/ de la Creu

	Favorable
	Tipus de votació: unanimitat

	Vista la sol·licitud de bonificació corresponent de l'impost sobre béns immobles (IBI), per a l'obra d'instal·lació d'un sistema de captació d'energia solar fotovoltaica d'autoconsum en una instal·lació residencial situada al carrer de la Creu (llicència núm. Mn2022/99), llicència concedida per acord de la Junta de Govern Local el dia 16 de maig de 2022;
Vist que s'ha aportat la documentació justificativa de final d'obra (registre d'entrada 2022-E-RE-1510, de 22 de novembre);
Vist l'informe emès pels Serveis Tècnics Municipals i a proposta de l’alcaldessa i dels regidors delegats d’Urbanisme i d'Hisenda,
La Junta de Govern Local, en virtut de les facultats que té delegades per decret d’Alcaldia 339/2019, de 4 d'octubre, i per unanimitat dels assistents, acorda:
1. Informar favorablement la bonificació del 50% de l’IBI, fins a un import màxim de cinc-cents euros (500,00€) per any, fins un màxim de 3 anys, a la instal·lació residencial situada al carrer de la Creu (ref. cadastral 7502016CG7570S0001KW).
2. Donar trasllat d’aquest acord a la part interessada i a l’Organisme Autònom de Gestió i Recaptació de Tributs Locals de la Diputació de Lleida.


	Expedient 2224/2022. Subvenció llicència obres – instal·lació d’una cambra frigorífica per a la conservació de fotografies, pel·lícules i negatius a l’Arxiu Comarcal del Solsonès, c/ dels Dominics, 12

	Desfavorable
	Tipus de votació: unanimitat

	Vist que en data 17 de novembre de 2022 (registre d'entrada 2022-E-RC-2971), el Consell Comarcal del Solsonès, amb NIF núm. P2500009, ha sol·licitat llicència d'obres per a la instal·lació d’una cambra frigorífica per a la conservació de fotografies, pel·lícules i negatius a l’Arxiu Comarcal del Solsonès, situat al carrer del Dominics, 12;
Vist que en la mateixa sol·licitud presentada demana una subvenció per fer front a les despeses derivades de l'esmentada llicència d'obres;
Vist que l’import a abonar en concepte de les obres per a la instal·lació d’una cambra frigorífica per a la conservació de fotografies, pel·lícules i negatius a l’Arxiu Comarcal del Solsonès, situat al carrer dels Dominics, 12, ascendeix a 725,67 €;
Vist que 580,54 € corresponen a l’impost sobre construccions, instal·lacions i obres (ICIO) i 145,13 € corresponen a la taxa per llicència urbanística;
Atès que les obres objecte de la llicència estan subjectes al pagament de l’ICIO i de la taxa per llicència urbanística;
A proposta dels regidors delegats d'Hisenda i d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda comunicar al sol·licitant que no es pot atendre la seva sol·licitud i, per tant, caldrà abonar l’ICIO i la taxa per llicència urbanística per les obres d’instal·lació d’una cambra frigorífica per a la conservació de fotografies, pel·lícules i negatius a l’Arxiu Comarcal del Solsonès, situat al carrer dels Dominics, 12.


	Expedient 2251/2022. Subvenció llicència obres – instal·lació d'un sistema de captació d'energia solar fotovoltaica a l'edifici del Consell Comarcal del Solsonès, c/ dels Dominics, 12

	Desfavorable
	Tipus de votació: unanimitat

	Vist que en data 22 de novembre de 2022 (registre d'entrada 2022-E-RC-3001), el Consell Comarcal del Solsonès, amb NIF núm. P2500009, ha sol·licitat llicència d'obres per a la  instal·lació d'un sistema de captació d'energia solar fotovoltaica a l'edifici del Consell Comarcal del Solsonès, situat al carrer dels Dominics, 12;
Vist que en la mateixa sol·licitud presentada demana una subvenció per fer front a les despeses derivades de l'esmentada llicència d'obres;
Vist que l’import a abonar en concepte de les obres per a la instal·lació d'un sistema de captació d'energia solar fotovoltaica a l'edifici del Consell Comarcal del Solsonès, situat al carrer dels Dominics, 12, ascendeix a 359,79 €;
Vist que 239,86 € corresponen a l’impost sobre construccions, instal·lacions i obres (ICIO) i 119,93 € corresponen a la taxa per llicència urbanística;
Atès que les obres objecte de la llicència estan subjectes al pagament de l’ICIO i de la taxa per llicència urbanística;
A proposta dels regidors delegats d'Hisenda i d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda comunicar al sol·licitant que no es pot atendre la seva sol·licitud i, per tant, caldrà abonar l’ICIO i la taxa per llicència urbanística per les obres d'instal·lació d'un sistema de captació d'energia solar fotovoltaica a l’edifici del Consell Comarcal del Solsonès, situat al carrer dels Dominics, 12.


	Expedient 2254/2022. Subvenció llicència obres – pavimentació accés a l'EDAR de Solsona, ptda. de Sant Bernat

	Favorable
	Tipus de votació: unanimitat

	Vist que en data 23 de novembre de 2022 (registre d'entrada 2022-E-RE-1515), Josep Tardà Torrabadella, amb DNI núm. ***2982**, cap de planta de l’EDAR de Solsona, ha sol·licitat llicència d'obres per a eliminar l'actual paviment de davant de la planta depuradora de Solsona, que es troba molt deteriorat, i construir un paviment nou amb encofrat de formigó amb malla electrosoldada;
Vist que en la mateixa sol·licitud presentada es demana el retorn de les despeses derivades de l'esmentada llicència d’obres pagades el dia 21 de novembre de 2022;
Vist que l’import abonat en concepte de les obres per a eliminar l'actual paviment de davant de la planta depuradora de Solsona, ascendeix a 490,81 €;
Vist que 392,65 € corresponen a l’impost sobre construccions, instal·lacions i obres (ICIO) i 98,16 € corresponen a la taxa per llicència urbanística;
Atès que les obres objecte de la corresponent llicència fan referència a obres d’urbanització, que no estan subjectes al pagament de l’impost sobre construccions, instal·lacions i obres (ICIO), però sí al pagament de la taxa per llicència urbanística;
A proposta dels regidors delegats d'Hisenda i d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda retornar al sol·licitant l’import de 392,65 €, en concepte de l’ICIO.


PARCS I JARDINS
	Expedient 2283/2022. Comunitat de Propietaris Edifici Àries – manteniment jardí

	Favorable
	Tipus de votació: unanimitat

	Vista la sol·licitud presentada i subscrita per Xantal Casas i Roca, administradora de la Comunitat de Propietaris Edifici Àries, situada a l’avinguda del Pont, 13-15, amb CIF núm. H25250028, en què demana que es faci la neteja i manteniment habitual de la part del jardí lateral de les escales que van de la placeta de l’edifici a l’avinguda dels Trabucaires i que es netegi l’arqueta que hi ha al lateral de la placeta, on hi ha la parada del bus;
A proposta dels regidors delegats de Parcs i Jardins i de Serveis,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que es procedirà a la neteja del jardí. Pel que fa a l’arqueta, l'Ajuntament reclamarà al Servei Territorial a Lleida del Departament de Carreteres de la Generalitat de Catalunya, titular de la carretera afectada, que es netegi l'arqueta.


PATRIMONI
	Expedient 2215/2022. Acceptació de cessió de vial i de zona verda – c/ de la Palla

	Favorable
	Tipus de votació: unanimitat

	Per conveni subscrit entre l’Ajuntament de Solsona i Antoni Arnau Arnau, el dia 26 de novembre de 1984, es pactà la cessió per part del darrer a favor de la Corporació d’una determinada porció de terreny destinat una part a zona verda i una altra part a vial (actualment carrer de la Palla) i, en contraprestació, el terreny urbà del senyor Arnau passava de 500 a 800 metres.
Atès que el conveni es va signar l’any 1984 i el carrer la Palla s’ha urbanitzat i s’ha construït la zona verda però no està pendent de formalitzar la cessió d’aquests terrenys;
Atès que els hereus d'Antoni Arnau Arnau volen fer la cessió gratuïta que fixava el conveni, ja que així podran gaudir dels 800 m2 de terreny urbà;
Vist l’informe emès pels Serveis Tècnics Municipals de data 25 de novembre de 2022 en què descriu els terrenys a cedir de la manera següent:
Finca 1: Urbana. Porció de terreny de 180,89 m2 de superfície, destinada a vialitat, actualment carrer de la Palla, a la partida de Sant Bernat, del terme municipal de Solsona. Afronta: a l’est amb la finca segregada, edificable. Al sud amb la prolongació del carrer de la Palla. A l’oest amb finca segregada destinada a espai lliure, zona verda, i al nord amb prolongació del carrer de la Palla.
Finca 2. Urbana. Porció de terreny de 300 m2 de superfície, destinada a espai lliure, zona verda, a la partida de Sant Bernat, del terme municipal de Solsona. Afronta: a l’est amb terrenys segregats destinats a vialitat, carrer de la Palla; al sud, a l’oest i al nord, amb espai lliure, zona verda, titularitat de l’Ajuntament de Solsona.
Vist que els terrenys descrits actualment són propietat de X, amb DNI núm. ***2095**, que li pertanyen per herència del seu oncle, segons testament del dia 31 de març de 2005, atorgat davant el notari d’Arbúcies, Joan Fortaner Torrent, i acceptació autoritzada per la notària d’Arbúcies, Marta Faura Casseras, el dia 26 de gener de 2017, amb núm. 92 de protocol;
Vist que X, per donar compliment el conveni signat el dia 26 de novembre de 1984, vol cedir a l’Ajuntament de Solsona les dues finques descrites;
Examinada la documentació que l'acompanya i de conformitat amb allò que s'ha fixat en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
Primer. Acceptar la cessió gratuïta dels béns que tot seguit es descriuen:
Finca 1: Urbana. Porció de terreny de 180,89 m2 de superfície, destinada a vialitat, actualment carrer de la Palla, a la partida de Sant Bernat, del terme municipal de Solsona. Afronta: a l’est amb la finca segregada, edificable. Al sud amb la prolongació del carrer de la Palla. A l’oest amb finca segregada destinada a espai lliure, zona verda, i al nord amb prolongació del carrer de la Palla.
Finca 2. Urbana. Porció de terreny de 300 m2 de superfície, destinada a espai lliure, zona verda, a la partida de Sant Bernat, del terme municipal de Solsona. Afronta: a l’est amb terrenys segregats destinats a vialitat, carrer de la Palla; al sud, a l’oest i al nord, amb espai lliure, zona verda, titularitat de l’Ajuntament de Solsona.
Segon. Notificar a la interessada l'acceptació de la cessió gratuïta dels béns i citar-la perquè comparegui a la signatura de l'escriptura pública davant el notari de Solsona.
Tercer. Facultar Judit Gisbert Ester, alcaldessa-presidenta de l’Ajuntament de Solsona, per a comparèixer davant el notari i subscriure els documents que siguin necessaris per aconseguir les finalitats preteses.
Quart. Inscriure el bé en el Llibre Inventari de Béns de l'Ajuntament de Solsona.


PERSONAL
	Expedient 2253/2022. Permís reunió informativa

	Favorable
	Tipus de votació: unanimitat

	Vista la sol·licitud presentada per una treballadora municipal, en què sol·licita permís per assistir a una reunió informativa de les activitats infantils/familiars/escolars proposades a les biblioteques adherides al projecte Aigua=Vida, natura i lectura i que es farà el dia 14 de desembre a la Biblioteca Pública de Lleida;
Vist que la Biblioteca Carles Morató de Solsona és una de les biblioteques que participen al projecte Aigua=Vida, natura i lectura i tindrà a la biblioteca aquest laboratori durant un temps determinat per poder-ne fer activitats per a les escoles i famílies;
Vist el que estableix el pacte-conveni de l'Ajuntament de Solsona a l'article 28.2;
A proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada, autoritzar les hores d’assistència a la reunió coincidents amb la jornada laboral i abonar les despeses pel desplaçament que es facin tal i com estableix l'article 28.2 del pacte-conveni de l'Ajuntament de Solsona.


	Expedient 2274/2022. Permís per formació

	Favorable
	Tipus de votació: unanimitat

	Vista la sol·licitud presentada per un treballador municipal, amb DNI núm. ***4930**, en què sol·licita permís per formació per assistir al curs "Novetats i dubtes del programari SIE”, organitzat per la Diputació de Lleida, que s'impartirà en modalitat en línia el dia 15 de desembre de 2022, de les 10.00 a les 12.00 hores;
Vist el que estableix el pacte-conveni de l'Ajuntament de Solsona a l'article 10;
Vist que aquest treballador té autoritzades fins el dia d'avui 14 hores de formació coincidents amb la jornada de treball;
A proposta del regidor delegat d'Administració,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada i autoritzar les hores de formació coincidents amb la jornada laboral. Cal registrar al sistema de control horari una incidència de formació a l'inici de la sessió i una entrada a l'hora que acabi. Una vegada finalitzada la formació caldrà fer arribar el certificat corresponent.
Si una vegada autoritzat el permís per formació no és possible fer la formació per manca de places al curs o per desistiment de la persona sol·licitant, cal comunicar-ho a Recursos Humans.


SUBVENCIONS
	Expedient 1365/2022. Acceptació subvenció – Oficina Municipal d’Escolarització

	Favorable
	Tipus de votació: unanimitat

	El dia 22 de novembre de 2022 es va publicar al tauler d’anuncis de la Generalitat de Catalunya la proposta de resolució provisional de concessió de subvencions als ajuntaments de Catalunya, destinades al finançament de les oficines municipals d’escolarització, per al curs 2021-2022.
D’acord amb aquesta proposta, a l’Ajuntament de Solsona se li proposa una subvenció de 8.660,18 €.
Atès que, d’acord amb la base reguladors de l’Ordre EDU/156/2022, de 27 de juny, els ajuntaments proposats com a beneficiaris de les subvencions han de presentar, dins del termini de 10 dies hàbils, des de l’endemà de la publicació de la proposta de resolució, certificat d’acord del Ple o de l’òrgan competent d’acceptació de l’atorgament de la subvenció;
A proposta de la regidora delegada d’Educació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda acceptar la subvenció de 8.660,18 € proposada pel Departament d’Educació per fer front a les despeses de funcionament de l’Oficina Municipal d’Escolarització.


URBANISME
	Expedient 2205/2022. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019.
Llicència núm. Mn2022/262
DNI sol·licitant: ***0206**
Obres a realitzar: reforma de la cambra de bany d'un habitatge
Adreça: carrer de Sant Llorenç

Registre d’entrada: 2022-E-RC-2945, de 15 de novembre
Pagament de la llicència: 15 de novembre de 2022.


	Expedient 2252/2022. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019.
Llicència núm. Mn2022/263
DNI sol·licitant: ***3053**
Obres a realitzar: reforma de la cambra de bany d'un habitatge
Adreça: carretera de Torà
Registre d’entrada: 2022-E-RC-3004, del 23 de novembre
Pagament de la llicència: 23 de novembre de 2022.


	Expedient 1989/2022. Llicència urbanística – instal·lació d'un sistema de captació d'energia solar fotovoltaica per autoconsum en una instal·lació en sòl urbà, c/ de Francesc Ribalta, 6

	Favorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica d’autoconsum en una instal·lació en sòl urbà, situada al carrer de Francesc Ribalta (referència cadastral 7396602CG7479N0002LT) (llicència núm. Mn2022/264);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada tal i com es planteja, realitzant la instal·lació en modalitat d'integració total en sòl urbà, amb els panells situats a la coberta plana, i sotmetent-la a l’adopció de les condicions següents:
· Abans d'iniciar els treballs d'instal·lació caldrà presentar:
· certificat de solidesa acreditant que la construcció és apte per a l'ús que se li vol donar segons la normativa d'aplicació, "Codi Tècnic de l'Edificació" o declaració responsable de disposar-lo,
· en cas de tractar-se d'un edifici plurifamiliar, autorització de la comunitat de propietaris.
· Caldrà complir amb l'Ordenança municipal reguladora dels sistemes de captació d'energia solar fotovoltaica.
Igualment s’informa que, donat el cas, no s’autoritza la instal·lació de panells sobre cobertes de fibrociment amb amiant atesa la Instrucció 1/2021 de la Direcció General de Relacions Laborals, Treball Autònom, Seguretat i Salut Laboral relativa a l’aplicació del Reial decret 396/2006, de 31 de març, sobre l’amiant, pel que fa al doblatge de cobertes i a la instal·lació de plaques solars o de qualsevol altre element sobre cobertes de fibrociment.
2. Sense perjudici del compliment de la normativa de seguretat i salut laboral.
3. En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública... tots aquests aspectes cal que siguin acordats amb els serveis tècnics municipals i la Policia Local, i aprovats per l’Ajuntament abans de l’inici de les obres a dur a terme.
4. Una vegada finalitzada la instal·lació s’haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions situats al terme municipal de Solsona:
· certificat de direcció i acabament d’obra emès per facultatiu competent o instal·lador que acrediti que els treballs s’han dut a terme d’acord amb la memòria tècnica valorada o el projecte tècnic segons el cas,
· presentar si s’escau la inscripció a indústria de la modificació de la instal·lació de baixa tensió,
· aportar document acreditatiu d’acompliment del procediment administratiu i de la inscripció en el Registre d’Autoconsum de Catalunya d’una instal·lació generadora.
5. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 2099/2022. Llicència urbanística – instal·lar un ascensor i construir una rampa per millorar l’accessibilitat d'un edifici, ctra. de Manresa

	Favorable
	Tipus de votació: unanimitat

	Vista la sol·licitud de llicència d'obres per instal·lar un ascensor i construir una rampa per millorar l’accessibilitat d’un edifici situat a la carretera de la Manresa (ref. cadastral 76044602CG75770S0002GE) (exp. Mn2022/265);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Caldrà recollir la placa d’obres a les oficines tècniques municipals, previ pagament de la taxa corresponent.
· Caldrà disposar en lloc visible la llicència d’obres concedida.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança municipal de convivència ciutadana.
· En cas de preveure l’ocupació de la via pública a conseqüència de les obres caldrà sol·licitar explícitament l’autorització.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1021/2022. Llicència urbanística – instal·lació d'un sistema de captació d'energia solar fotovoltaica per autoconsum en una instal·lació en sòl urbanitzable delimitat, partida de Sant Honorat

	Favorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica per autoconsum en una instal·lació en sòl urbanitzable delimitat, situada a la partida de Sant Honorat (ref. cadastral 25257A001001750000AX);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que:
1. La instal·lació fotovoltaica sol·licitada es podria autoritzar favorablement doncs s’adiu en els paràmetres admesos per l’ordenança reguladora dels sistemes de captació d’energia solar fotovoltaica als terrenys, edificis i construccions situats al terme municipal de Solsona.
2. La sol·licitud presentada s’ha de sotmetre al tràmit d’informació pública pel termini de 20 dies i, simultàniament, s’ha de sol·licitar l’informe corresponent a la Comissió Territorial d’Urbanisme, que l’ha d’emetre en el termini màxim de dos mesos i, mentrestant l’Ajuntament, no podrà autoritzar els usos i les obres provisionals sol·licitats si aquest informe és desfavorable.


	Expedient 2215/2022. Llicència de segregació de vial i de zona verda – c/ de la Palla

	Favorable
	Tipus de votació: unanimitat

	Per conveni subscrit entre l’Ajuntament de Solsona i Antoni Arnau Arnau, el dia 26 de novembre de 1984, es pactà la cessió per part del darrer a favor de la corporació d’una determinada porció de terreny destinat una part a zona verda i una altra part a vial (actualment carrer de la Palla) i en contraprestació, el terreny urbà del senyor Arnau passava de 500 a 800 metres.
Atès que el conveni es va signar l’any 1984 i el carrer de la Palla s’ha urbanitzat i s’ha construït la zona verda però no està formalitzada la cessió d’aquests terrenys;
Atès que els hereus d'Antoni Arnau Arnau volen formalitzar la cessió gratuïta que fixava el conveni ja que així podran gaudir dels 800 m2 de terreny urbà;
Vist que la segregació ha de generar quatre finques independents:
Descripció de la Finca Resultant 1
Urbana: porció de terreny de 300 m2 de superfície, destinada a espai lliure, zona verda, a la partida de Sant Bernat, del terme municipal de Solsona. Afronta: a l’est, amb terrenys segregats destinats a vialitat, carrer de la Palla; al sud, a l’oest i al nord, amb espai lliure, zona verda, titularitat de l’Ajuntament de Solsona.
Descripció de la Finca Resultant 2
Urbana: porció de terreny de 800 m2 de superfície, edificable, a la partida de Sant Bernat, del terme municipal de Solsona. Afronta: a l’Est amb la finca de la que es segrega, titularitat de Teresa Muxí Arnau, que constitueix la finca registral 69 i de referència cadastral 25257A00200071. Al sud amb terrenys de referència cadastral 25257A00200072, i altres de referència cadastral 6389102CG7468N. A l’oest amb terrenys segregats destinats a vialitat, carrer de la Palla, i al nord amb terrenys de referència cadastral 6490401CG7469S.
Descripció de la Finca Resultant 3
Urbana: porció de terreny de 180,89 m2 de superfície, destinada a vialitat, actual carrer de la Palla, a la partida de Sant Bernat, del terme municipal de Solsona. Afronta: a l’est amb amb finca segregada, edificable. Al sud amb la prolongació del carrer de la Palla. A l’oest amb finca segregada destinada a espai lliure, zona verda, i al nord amb prolongació del carrer de la Palla.
Descripció de la Finca 4 Restant (Registral 69 després de les segregacions)
Rústica: peça de terra campa, secà, situada al terme de Solsona i a la partida de Sant Bernat, de cabuda 4.385 m2. Afronta: a l’est amb terrenys de referència cadastral 25257A00200333, i els de referència cadastral 25257A00200352. Al sud amb terrenys de ref. cadastral 25257A00200062, i els de ref. cadastral 25257A00200072. A l’oest amb finca segregada, urbana, edificable, i al nord i tot seguit de nou a l’oest, amb terrenys urbans, edificables, ref. cadastral 6490401CG7469S, referència cadastral 6490402CG7469S, de referència cadastral 6490403CG7469S, ref. cadastral 6490404CG7469S, i els de referència cadastral 6490405CG7469S, i amb el camí públic de Cal Baster a Cal Sallart en el límit més al nord de la finca.
Vist que les finques segregades 1, amb una superfície de 300 m2 destinada a espai lliure, zona verda, i 3, de 180,89 m2 de superfície, destinada a vialitat, actual carrer de la Palla, hauran de ser cedides a l’Ajuntament, lliures de càrregues, gravàmens servituds i limitacions de domini; i que la finca segregada 2, urbana, amb una superfície de 800 m2, s’adequa als requisits del conveni subscrit entre l’Ajuntament de Solsona i Antoni Arnau Arnau;
Vist l'informe emès pels Serveis Tècnics de l'Ajuntament de Solsona de data 25 de novembre de 2022;
Vist l'informe de validació gràfica en front del parcel·lari cadastral validat per Enginyeria i Integració Ambiental, SLP;
Vist l'informe de Secretaria, i de conformitat amb allò que s'ha fixat en els articles 53.1 r) del Text refós de la Llei municipal i de règim local de Catalunya, aprovat per Decret legislatiu 2/2003, de 28 d'abril, i de l'article 21.1.q) de la Llei 7/1985, de 2 d'abril, reguladora de les bases del règim local;
A proposta de l'alcaldessa i de la regidora delegada d'Urbanisme, Obres i Serveis municipals,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents acorda:
Primer. Autoritzar la segregació de la finca matriu finca registral núm. 69 (identificador C. R. U.: 25006000303782) amb una superfície de 5.665,89 m2, d’acord el que recull la documentació tècnica elaborada a l’efecte, i referència cadastral 25257A002000710000AB (sòl urbà) i 25257A002000710001SZ (sòl no urbanitzable), part de la parcel·la amb referència cadastral 6390801CG7469S0002ZO i altra part ja destinada a sistema viari, carrer de la Palla, ja obert i urbanitzat, de manera que en resultaran les finques independents següents:
Finca Resultant 1. Urbana: porció de terreny de 300 m2 de superfície, destinada a espai lliure, zona verda, a la partida de Sant Bernat, del terme municipal de Solsona. Afronta: a l’est, amb terrenys segregats destinats a vialitat, carrer de la Palla; al sud, a l’oest i al nord, amb espai lliure, zona verda, titularitat de l’Ajuntament de Solsona.
Finca Resultant 2. Urbana: porció de terreny de 800 m2 de superfície, edificable, a la partida de Sant Bernat, del terme municipal de Solsona. Afronta: a l’est amb la finca de la que es segrega, que constitueix la finca registral 69 i de referència cadastral 25257A00200071. Al sud amb terrenys de ref. cadastral 25257A00200072, i altres de ref.  cadastral 6389102CG7468N. A l’oest amb terrenys segregats destinats a vialitat, carrer de la Palla, i al nord amb terrenys de ref. cadastral 6490401CG7469S.
Finca Resultant 3. Urbana: porció de terreny de 180,89 m2 de superfície, destinada a vialitat, actual carrer de la Palla, a la partida de Sant Bernat, del terme municipal de Solsona. Afronta: a l’est amb amb finca segregada, edificable. Al sud amb la prolongació del carrer de la Palla. A l’oest amb finca segregada destinada a espai lliure, zona verda, i al nord amb prolongació del carrer de la Palla.
Finca 4 Restant (Registral 69 després de les segregacions). Rústica: peça de terra campa, secà, situada al terme de Solsona i a la Partida de Sant Bernat, de cabuda 4.385 m2. Afronta: a l’est amb terrenys de ref. cadastral 25257A00200333, i els de referència cadastral 25257A00200352. Al sud amb terrenys de ref. cadastral 25257A00200062, i els de ref. cadastral 25257A00200072. A l’oest amb finca segregada, urbana, edificable, i al Nord i tot seguit de nou a l’oest, amb terrenys urbans, edificables, de ref. cadastral 6490401CG7469S, de ref. cadastral 6490402CG7469S, de ref. cadastral 6490403CG7469S, de referència cadastral 6490404CG7469S, i els de referència cadastral 6490405CG7469S, i amb el camí públic de Cal Baster a Cal Sallart en el límit més al nord de la finca.
Segon. Comunicar la segregació al Registre de la Propietat per a la pràctica dels assentaments corresponents.


	Expedient 1718/2020. Queixa per les obres en un edifici – c/ del Berguedà

	Favorable
	Tipus de votació: unanimitat

	Vist que un veí va presentar un escrit en què es queixa que a les obres que s'estan duen a terme en un edifici situat al carrer del Berguedà han construït una plataforma (balcó) que envaeix l'edifici de la seva propietat;
Vist l’informe emès pels Serveis Tècnics Municipals el 24 de novembre de 2022 i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda notificar al promotor de les esmentades obres que, atenent a l’estat de l’obra fins a dia d’avui, el voladís del sostre de la planta baixa no compleix amb la normativa vigent i cal regularitzar-lo i retallar-lo tal i com indicava el projecte final sobre el que es va sol·licitar i concedir la corresponent llicència d’obres.


VINYET
	Expedient 2282/2022. Arranjament del camí que va des de la ctra. de Bassella fins a la casa Bonavista a la ptda. de Sant Pere Màrtir

	Favorable
	Tipus de votació: unanimitat

	Vista la sol·licitud que demana que l'Ajuntament arreglés el camí que va des de la carretera de Bassella fins a la casa Bonavista a la partida de Sant Pere Màrtir ja que degut a les pluges i el pas dels vehicles està molt malmès; també demana si, en la segona pujada més forta que hi ha al camí, es pogués posar formigó;
A proposta de les regidores delegades del Vinyet i d'Urbanisme,
La Junta de Govern Local, en virtut de les facultats que té delegades per decret de l’alcaldia 209/2019, de 7 de juliol, per unanimitat dels assistents acorda comunicar al sol·licitant que es farà un repàs del camí esmentat. 


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

